b'\n_START_ARTICLE_\nTancredi Sicilski\n_START_SECTION_\n\xc5\xbdivljenje\n_START_PARAGRAPH_\nTancredi je bil nezakonski sin Rogerija, enega od sinov Rogerija II. Sicilskega. \xc4\x8ceprav je bil splo\xc5\xa1no sprejet kot vnuk Rogerija II., je njegovo nezakonsko rojstvo oviralo vklju\xc4\x8ditev v nasledstvo. V mladosti je moral celo be\xc5\xbeati pred stricem Viljemom I. (sinom in naslednikom Rogerija II.), ki je v njem videl nevarnega tekmeca za oblast. \xc5\xa0ele po njegovi smrti se je vrnil na Sicilijo, sporazumno z bratrancem, kraljem Viljemom II. Vendar je tudi tega kralja doletela prezgodnja smrt in normanski veljaki so postavili za kralja prav Tancredija. To imenovanje je bilo v nasprotstvu z dolo\xc4\x8dbami pokojnega Viljema II., ki je izrecno odredil, da gre Kraljevina Sicilija v last Henriku VI., v kolikor soprogu Konstance Altavilla, sestre Rogerija I. Tancredi je moral braniti prestol tudi pred angle\xc5\xa1kim kraljem Rihardom Levjesr\xc4\x8dnim, \xc4\x8digar sestra je bila soproga Viljema II., vendar je bila zadeva urejena s povrnitvijo dote vdovi, ker nista imela otrok. S Henrikom se ni dalo priti do sporazuma, zato je Tancredi ponudil vazalstvo pape\xc5\xbeu Celestinu III., ki prav tako ni \xc5\xbeelel biti obkro\xc5\xbeen z morebitno koalicijo \xc5\xa0vabov in Normanov._NEWLINE_Tancredi je umrl pred definicijo spora s Henrikom, kar je slednjemu odprlo pot do Sicilije, saj je Tancredijev sin in naslednik imel le devet let.'